забавни вицове за Градове
Един богаташ отишъл на лекар:
- Докторе, боли ме това и това!
Оня му отговорил:
- Ще Ви излекувам, господине! Обаче, нали знаете - вземам по 300 лева на преглед!
Баровецът се завайкал:
- Ама - какво говорите, моля Ви се? За мен това е непосилна сума В петте ми бижутерийни магазина - бизнесът едва крета!
Медикът въздъхнал:
- Добре, де! Ще Ви направя отстъпка. Ще ми давате по 200 лева на посещение!
Паралията изстенал мъченически:
- Що за висока цена? Визоновото палто на жена ми съвсем се е проскубало! Ако не и купя ново - ще я е срам да излезе на улицата!
Човекът с бялата престилка подбелил очи:
- Оффф... какво да Ви правя?
Хайде да се споразумеем за 100 лева!
Пациентът се шашнал:
- Ама, аз ако Ви давам толкова пари - ще карам старото Бентли! И всички ще ме мислят за прошляк!
Лекарят избухнал:
- Последно - 50 лева! И едно нещо не мога да разбера! Като нямате нужните средства -защо дойдохте точно при МЕН? Нима не знаете, че аз съм най-скъпият лекар в целия град?
Богаташът се захилил:
- Е, хайде сега, докторе... Нали знаете - когато става въпрос за здравето - парите нямат значение!